རྩ་ཁྲིམས་དང་མི་རིགས་རང་སྐྱོང་གི་ཁྲིམས་ལུགས།བོད་རང་སྐྱོང་ལྗོངས་མི་དམངས་འཐུས་མི་ཚོགས་ཆེན་གྱིས་བཟོས་བའི་བོད་སྐད་ཡིག་ལས་དོན་སྐོར་གྱི་ས་གནས་ཁྲིམས་སྲོལ།དེ་ནས་་སྐབས་༡༨པའི་ཀྲུང་ཨུ་ཚང་འཛོམས་བཞི་བའི་གྲོས་ཆོད་དང་ཞི་ཅིན་ཕེན་གྱིས་གྲོས་ཆོད་ཀྱི་འཆར་སྣང་ལ་བསྐྱོན་པའི་འགྲེལ་བཤད་བཅས་ཀྱི་རྩ་དོན་ལ་བོད་རང་སྐྱོང་ལྗོངས་སློབ་གསོ་ལས་ཁུངས་ཀྱིས་མངོན་སུམ་འཛེམ་མེད་དུ་བཤིག་ཐུབ་པའི་རྒྱུ་མཚན་དང་སྤོབས་པ་གང་ལས་བྱུང་བ་རེད་ཞེ་ན།ཁོ་བོས་བོད་ཁུལ་ན་བྱུང་བཞིན་པའི་སྣང་ཚུལ་འདི་རིགས་ལ་ཞིབ་ཏུ་བརྟག་དཔྱད་བཏང་བའི་རྗེས་སུ།གནད་དོན་འདི་དག་གྲངས་འབོར་ཆེ་བའི་དབུས་གཞུང་གི་རོགས་དངུལ་ལ་ཐུག་འདུག་པར་སྙམ།དབུས་གཞུང་གིས་ལོ་རེར་བོད་རང་སྐྱོངས་ལྗོངས་ཀྱི་སློབ་གསོའི་སྐོར་ལ་རོགས་དངུལ་འབོར་ཆེན་སྤྲད་གི་ཡོད་པ་དང་།༢༠༡༣ལོ་ནས་བཟུང་གྲངས་འབོར་དེ་ཐེར་འབུམ་ཆེན་པོ་གཅིག་དང་ཐེར་འབུམ་གཅིག་༼༡༡༠༠༠༠༠༠༠༠༠༽ལྷག་ལ་སོན་ཡོད།ལོ་རེའི་རོགས་དངུལ་བརྒྱ་ཆའི་༡༤དང་གྲངས་ཆུང་༦གི་སྒོ་ནས་འཕེལ་བཞིན་ཡོད།རོགས་དངུལ་འབོར་ཆེན་འདི་ལྐོག་ནས་བགོ་བཤའ་བྱེད་ཆེད།བོད་རང་སྐྱོང་ལྗོངས་ཀྱི་སློབ་གསོ་ལས་ཁུངས་ཀྱིས་རྒྱའི་སྐད་ཡིག་བོད་ཀྱི་སློབ་ཆུང་དང་སློབ་ལོ་མ་རན་པའི་བྱིས་སྐྱོང་ཁང་སོགས་ནས་བཙན་གྱིས་དར་སྤེལ་བྱེད་པའི་ལས་གཞི་ཞིག་བོད་རང་སྐྱོང་ལྗོངས་མི་དམངས་འཐུས་མི་ཚོགས་ཆེན་གྱི་ཁྲིམས་ཀྱིས་དབང་བསྐུར་མེད་པར་སྤེལ།